OSNOVNA ŠKOLA LUDBREG

**42230 LUDBREG**

**Kačićeva 17**

Matični broj: 03072266

OIB: 82884083985

Broj RKP-a: 13885

Šifra djelatnosti: 8520

Razina: 31

Razdjel:000

Šifra grada /općine: 244

Oznaka razdoblja: 2019

**BILJEŠKE UZ FINANCIJSKE IZVJEŠTAJE**

Osnovna škola Ludbreg je odgojno obrazovna institucija, na čelu sa ravnateljicom Đurđom Kladić. Osnovna djelatnost škole je osnovno obrazovanje. Za sastavljanje financijskih izvještaja zadužena je računovotkinja, Karmen Trtinjak.

**OBRAZAC BILANCA**

 AOP 001 povećao se u odnosu na prošlu godinu, budući da je tokom godine nabavljena je uredska oprema i namještaj u sklopu nabave nastavnih sredstava i opreme potrebnih za provedbu kurikuluma. Povećanje je također vidljivo i kroz nabavu uređaja i opreme (pametne ploče) na AOP 021.

AOP 031 povećan je jer su nabavljene knjige za opremanje knjižnice, kao i udžbenici, koje financira Ministarstvo. Udžbenici su odmah po primitku stavljeni u otpis prema uputi Ministarstva radi lakšeg praćenja što je vidljivo kroz povećanje AOP 035.

AOP 049 također se povećao u odnosu na prethodnu godinu budući da je nabavljen sitan inventar za potrebe provedbe kurikuluma.

 AOP 140 odnosi na potraživanja za najam školske dvorane te potraživanja u sklopu projekta „Školske sheme“. Ovaj projekt djeluje treću godinu za redom, a od školske godine 2018./2019. realizira se na način da škole same naručuju robu od dobavljača, koji njima šalju račune, a nakon toga osnivač (Varaždinska županija) potražuje sredstva od Agencije za plaćanje u poljoprivredi, ribarstvu i ruralnom razvoju putem objedinjenog zahtjeva te, nakon primitka od Agencije, sredstva isplaćuje školi. Pri tome se AOP 149 odnosi na potraživanja za pomoći proračunskim korisnicima iz proračuna koji im nije nadležan, odnosno potraživanje za PDV-voće (budući da je za PDV mlijeko primljen predujam), dok se AOP 150 odnosi na potraživanje za pomoći iz državnog proračuna temeljem prijenosa EU sredstava-osnovica voće i mlijeko. AOP 153 odnosi se na potraživanja za najam dvorane za 12.mjesec u iznosu 1.440 kn.

 AOP 161 odnosi se na plaću za 12. mjesec, koja je evidentirana kao kontinuirani rashod budućeg razdoblja, budući da u 2019. godine već postoji 12 rashoda za plaće. AOP 164 odnosi se na obveze za rashode poslovanja koje uključuju obveze za zaposlene u iznosu od 918.345 kn, za materijalne rashode u iznosu od 157.241 kn, financijske rashode u iznosu od 575 kn te ostale tekuće obveze (AOP 174) u iznosu 73.728 (odnosi se na obveze za primljene EU predujmove te obveze proračunskih korisnika za povrat koja se odnose na bolovanja koja refundira HZZO.) Obveze za materijalne rashode neznatno su manje u odnosu na prošlu godinu (AOP 166).

 U 2019. godini Osnovna škola Ludbreg ostvarila je ukupni višak prihoda poslovanja u iznosu od 764.433 kn (AOP 233 –višak iz 2019 i preneseni višak iz prethodne godine) te manjak prihoda od nefinancijske imovine 356.237 kn (AOP 238).

 Godine 2019. su u bilanci evidentirani izvanbilančni zapisi u iznosu 342.794 kn, a odnose se za nabavu računala, tableta, ormarića te projektora koje nam je Ministarstvo dostavilo u sklopu projekta Podrška provedbi Cjelovite kurikularne reforme faza II. Imovina će ostati na toj poziciji tako dugo dok Ministarstvo ne dostavi Odluku o isknjiženju i prijenosu imovine u vlasništvo škole.

**OBRAZAC PR-RAS**

 AOP 052 u iznosu od 6.927 kn odnosi se na sredstva knjižena u sklopu projekta ERASMUS+ koja su utrošena za naknade za prijevoz i ostale troškove službenog putovanja kao i nabave materijala za potrebe projekta. Sredstva su po primitku evidentirana na kontu obveza za EU predujmove, no kako nastaje rashod u sklopu projekta tako se istovremeno priznaje prihod i smanjuju obveze na istom mjestu troška (prema uputama). Evidencija na kontu prihoda 63231 korištena je iz razloga što nam sredstva doznačuju direktno partneri iz Bugarske, a ne naša Nacionalna agencija. Budući da je u 2019. godini projekt završio, bilo je potrebno odraditi još jedno putovanje te završni sastanak zbog čega su i prihodi i rashodi znatno manji nego prethodne godine kada se više putovalo.

 AOP 064 odnosi se na sredstva dobivena od grada Ludbrega u iznosu od 415.677 kn (za natjecanja, sport, produženi boravak, materijal, izlete, radne bilježnice, itd.). Tu se nalaze i sredstva dobivena od ministarstva za prijevoz učenika s teškoćama u razvoju u iznosu od 15.064 kn, za nabavu didaktike za učenike u posebnom razrednom odjelu u iznosu od 7.200 kn, za plaće u iznosu od 10.208.554 kn, za opremanje knjižnice u iznosu od 7.000 kn, za mentorstvo u iznosu od 1.296 kn, licence u iznosu od 6.000 kn, sredstva AZZO-a u iznosu 4.000 kn te nastavna sredstva i opremu za posebne razredne odjele u iznosu 25.000 kn i nastavna sredstva i opremu za školu u iznosu 141.800 kn. PDV isplaćeni u okviru projekta „Školska shema“ također se bilježi u sklopu AOP 064 u iznosu 2.844 kn. Povećanje u odnosu na prethodnu godinu proizlazi uglavnom iz prihoda za plaće (budući da su plaće rasle), prihoda dobivenih za nabavu radnih bilježnica od strane Grada Ludbrega kao i prihoda dobivenih za nabavu opreme i nastavnih sredstava od Ministarstva što godinu ranije nije bio slučaj. Ove godine Ministarstvo je financiralo nabavu udžbenika pa se zbog toga na AOP 065 evidentira prihod za isto u iznosu 136.955 kn.

 AOP 066 čine prihodi za šk.shemu –osnovica u iznosu 37.341 kn, dok preostali dio od 13.865 kn predstavlja evidentiranje prihoda za ERASMUS + projekt II. koji je započeo ove godine i za koji nam novac doznačuje naša Nacionalna agencija (kako je opisano i za prethodni projekt na AOP 052 s razlikom da tamo sredstva ne doznačuje Nacionalna agencija). Dakle, povećanje u odnosu na prethodnu godinu proizlazi iz evidentiranja prihoda za novi projekt.

 AOP 069 odnosi se na sredstva dobivena za Školski medni dan u iznosu 2.646 kn, sredstva za asistente u nastavi u sklopu projekta „Ja mogu“ u iznosu od 162.888 kn, za prehranu učenika u iznosu od 126.306 kn te sredstva za projekt Roma u produženom boravku u iznosu od 305.100 kn. Povećanje je vidljivo kroz projekt Roma u produženom boravku budući da je isti trajao do kraja studenog 2019., dok je u 2018. godini tek započeo te povećanja broja pomoćnika u nastavi zbog čega su i viši prihodi i rashodi za iste. AOP 074 odnosi se na kamate na sredstva na žiroračunu.

 AOP 105 odnosi se na sredstva prikupljena od roditelja za plaću učiteljica u produženom boravku u iznosu od 124.920 kn, sredstva prikupljena od roditelja za kuhinju za djecu u produženom boravku u iznosu od 155.205 kn, sredstva prikupljena od roditelja za školsku kuhinju u iznosu od 273.387,00 kn, sredstva prikupljena od roditelja za nastavne materijale u iznosu od 40.853 kn, za financiranje izleta u iznosu od 25.385 kn, sredstva prikupljena od ministarstva za kuhinju za djecu u posebnom razrednom odjelu u iznosu od 9.042 kn, prihod od Glazbene škole u iznosu 41.205 kn te ostale prihode u ukupnom iznosu 6.317 kn. Kod AOP 105 je vidljivo smanjenje prihoda u odnosu na prethodnu godinu budući da se prehrana učenika financira iz projekta i Županije pa su se prihodi za školsku kuhinju koju plaćaju roditelji znatno smanjili

AOP 124 odnosi se na prihode od najma dvorane u iznosu od 17.590 kn što je gotovo za 50% više u odnosu na prethodnu godinu,a razlog je naplata potraživanja iz prethodne godine. AOP 128 odnosi se na donacije od trgovačkih društava u ukupnom iznosu 9.632 kn, a iste su se odnosile na dnevnice za pratitelje u Klagenfurt, donaciju za projekt GENERACIJA NOW te evidenciju prihoda za Arduino setove (koji su nabavljeni početkom 2019.) uz istovremeno smanjenje obveza za predujmove i evidentiranja rashoda za setove.

AOP 130 odnosi se na sredstva dobivena od županije u iznosu od 1.199.600 kn, od čega je 907.200 namijenjeno za pokriće materijalnih troškova, 33.734 kn za pomoćnike u nastavi na teret Županije, 6.880 kn su sredstva dobivena po zaključcima za natjecanja i nagrade mentorima, dok se 51.000 kn odnosi na sredstva za provedbu Projekta ranog učenja informatike. Tu se nalaze i sredstva dobivena od županije za e-tehničare u iznosu od 13.200 kn, sredstva za prehranu učenika na teret Županije u iznosu 80.736 kn, sredstva za produženi boravak u iznosu 100.900 kn jer županija od šk.god.2018/2019. financira produženi boravak od 100,00 kn/učeniku, a od prosinca 2019. godine i produženi boravak za učenike romske nacionalne manjine u iznosu 5.950 kn. Ukupni prihodi poslovanja u 2019. godini iznose 13.570.869 kn.

AOP 148 prikazuje ukupne rashode u 2019. godini nisu se znatno povećali u odnosu na prethodnu godinu. AOP 150 povećao se u odnosu na prethodnu godinu zbog rasta plaća. Od 01.01.2019. godine ukinuti su doprinosi za obvezno osiguranje u slučaju nezaposlenosti i doprinos za obvezno zdravstveno osiguranje zaštite zdravlja, a istovremeno su se povećali doprinosi za zdravstveno osiguranje što je vidljivo kod AOP 158.

AOP 161 smanjen je u odnosu na prethodnu godinu zbog manjih rashoda za službena putovanja dok se ostali rashodi kreću otprilike na istoj razini kao i prethodne godine.

AOP 166 prikazuje ukupne rashode za nabavu materijala i energije što za potrebe produženog boravka, što za potrebe posebnih razrednih odjela, a sve se financira iz posebnih izvora (Grad, Ministarstvo), dok se rashodi za materijal i energiju za školu evidentiraju kao rashodi za koji nam Županija, kao osnivač, svaki mjesec doznačuje sredstva. Isti rashodi su smanjili u ukupnom iznosu te nema velikih razlika u odnosu na prethodnu godinu.

AOP 174 značajno je smanjen u odnosu na prethodnu godinu, što proizlazi iz činjenice da se 2019. godine nije investiralo u neke veće radove na školi kao što je to bio slučaj godinu ranije kada su evidentirani rashodi za rekonstrukciju krovišta u ukupnom iznosu od 461.717 kn. Također, smanjili su se rashodi za ugovore o djelu te usluge promidžbe i informiranja budući da nije bilo takvih aktivnosti u tekućoj godini. Povećale su se najamnine i zajamnine jer su krajem prethodne godine u najam uzeta dva fotokopirna aparata te otirači. Od ostalih usluga valja izdvojiti rashode za provjeru vjerodostojnosti diploma te rashode za natjecanja te odlazak na predstave koji čine velik udio u ostalim uslugama zbog čega nastaje i veća razlika u odnosu na prethodnu godinu. AOP 185 nije se značajno povećao u odnosu na prethodnu godinu, a većih promjena nema ni na AOP 193 i AOP 207 koji čine financijske rashode. Rashod koji je evidentiran u tekućoj godini odnosi se na naknade građanima i kućanstvima u naravi, a podrazumijeva nabavu radnih bilježnica i radnih udžbenika za učenike. Budući da se radi o materijalima koji imaju kratak vijek uporabe, prema uputi RRIF-a isto se evidentiralo na spomenuti konto.

Na AOP 281 vidljivi su ukupni rashodi u iznosu od 12.964.531 kn te je ukupni višak prihoda poslovanja u 2019. godini 606.338 kn što je znatno veće od prethodne godine, a razlog su primljena sredstva koja će se utrošiti tek sljedeće godine (npr. sredstva za nabavu opreme i materijala doznačena od Ministarstva) i neka neutrošena sredstva iz 2019. godine (poput sredstava iz vlastitih izvora, viškova na kuhinji i sl.). Tu se nalazi i neiskorišteni višak iz prethode godine koji se planira iskoristiti u sljedećih razdobljima u iznosu od 158.095 kn.

AOP 360 povećan je u odnosu na prošlu godinu zbog nabave opreme za školu za što nam je sredstva doznačilo Ministarstvo, a pri tome su nabavljeni uredska oprema i namještaj te uređaji i oprema potrebna za izvođenje nastave. AOP 375 podrazumijeva rashode za nabavu udžbenika i knjiga za knjižnicu. Budući da su se ove godine nabavljali novi udžbenici, ukupni rashodi povećani su u odnosu na prethodnu godinu. Tako ukupni manjak prihoda od nefinancijske imovine iznosi 356.237 kn.

AOP 405 prikazuje ukupni višak u 2019. godini koji iznosi 250.101 kn te će se prenijeti u novu godinu. AOP 635 prikazuje ukupni višak prihoda raspoloživ u sljedećem razdoblju, koji iznosi 404.196 kn (višak iz 2019. te višak iz 2018.godine).

AOP 641 prikazuje stanje žiroračuna na dan 31.12.2019. godine i on iznosi 796.120 kn što je znatno veće u odnosu na prethodnu godinu, ali razlog tome čine prihodi za koje će rashodi nastati tek u 2020.godini te neplaćeni računi iz 2019.godine (ono što je pristizalo nakon 31.12.2019., a veže se uz 2019.godinu).

**OBRAZAC RAS – funkcijski**

 AOP 110 prikazuje ukupne rashode poslovanja u iznosu od 13.320.768 kn umanjene za rashode prehrane učenika koji su prikazani u AOP 122 u iznosu od 579.425 kn. Iz toga proizlazi razlika prikazana na AOP 113 u iznosu od 12.741.343 što predstavlja sve ostale rashode primarne funkcije - osnovnog obrazovanja.

**OBRAZAC OBVEZE**

 AOP 001 odnosi se na stanje obveza 01.01.2019. godine u iznosu 1.078.991 kn. AOP 036 odnosi se na stanje nedospjelih obveza na kraju izvještajnog razdoblja u iznosu od 1.149.889 kn, od čega su obveze za zaposlene 918.345 kn, obveze za materijalne rashode 157.241 kn, obveze za financijske rashode 575 kn te ostale tekuće obveze 73.728 kn. U odnosu na prethodnu godinu, ukupne obveze povećale su se zbog porasta plaća, a dio u povećanju zauzimaju i ostale tekuće obveze koje su najvećem dijelu odnose na obveze za EU predujmove budući da krajem 2019. godine škola primila predujam za ERASMUS + projekt koji tako i evidentira.

Računovođa: Ravnateljica:

Karmen Trtinjak Đurđa Kladić